Kaapstad Opera maak nuwe hoof bekend | Netwerk24
Kaapstad Opera maak nuwe hoof bekend
03 September 2018 13:15
Elise Brunelle is pas as Kaapstad Opera se nuwe besturende direkteur aangewys.
Brunelle, 'n gebore Amerikaner, het die afgelope nege jaar die pos as finansiële bestuurder beklee en is reeds sedert 2005 by Kaapstad Opera betrokke.
Sy het luidens 'n nuusverklaring reeds saam met die vorige besturende direkteur, Michael Williams, 'n volhoubare sakemodel vir die Kaapstad Opera-geselskap saamgestel.
Sy volg in haar pa se voetspore, wat die hoof was van die Minnesota Opera in die VSA en het ná haar studie in kuns as timmerman en sweiser in teaters begin werk.
Haar liefde vir opera en teater het haar aangevuur en sy het Kaapstad Opera na verskeie internasionale lande geneem.
Sy sonder Kaapstad Opera se tweede besoek in 2009 na Neurenberg in Duitsland uit as 'n hoogtepunt in haar loopbaan tot dusver, waar hulle toegejuig is vir hul Xhosa-weergawe van die "Champagne Song" uit Johann Strauss II se operette Die Fledermaus.